Prezidentin qızı necə yaşayır? – Fotolar – Yenicag.Az\nAna Səhifə Maraqlı Prezidentin qızı necə yaşayır? – Fotolar\nPrezidentin qızı necə yaşayır? - Fotolar\nYeni Çağ Media Qrupu – Yanvar 26, 2017 - 11:55\nABŞ prezidenti Donald Trampın müxtəlif evliliklərindən olan övladları da ən azı ataları qədər bütün dünyanın diqqətlərini üzərlərinə çəkə biliblər. Xüsusilə ən varlı prezidentin kiçik oğlu Barron və böyük qızı İvanka.\nBarron atasının andiçmə mərasimindəki qəribə davranışları ilə gündəmə gəlsə də, İvanka ailəsi, aktiv bznes fəaliyyəti və atasına olan dəstəyi ilə seçilib. Medianın daima gündəmində olmağı bacaran sarışın gözəl nümunəvi ailəsi ilə də fərqlənir.\nABŞ-ın gölgə birinci xanımı hesab edilən İvanka atası prezident seçiləndən sonra daha çox ictimaiyyətin diqqətini çəkməyə başlayıb. İndi çox adam onun ailəsi, harada və neçə yaşaması ilə maraqlanır.\nTamp ailəsinin gənc üzvi 2009-cu ildə ailə qurub. Onun üç övladı var. İvankanın əri Cared Kuşner prezidentin müşaviri kimi çalışacaq.\nAktiv şəkildə sosial şəbəkə istifadəçisi olan gənc biznes leydi ailəsinin dəyərini hər fürsətdə dilə gətirməkdən də yorulmur. “Ailə önəmli bir şey deyil, ailə hər şey deməkdir”.


Davamlı inkişafa və siyasi sabitliyə səs vermiş Azərbaycan xalqı…\n21:18 01-04-2022 94\nBildiyimiz kimi, 2003-cü ilin Prezident seçkilərindən ötən dövr ərzində Prezident, сənab İlham Əliyevin müdrik və uzaqgörən siyasəti nəticəsində Azərbaycan böyük, şərəfli inkişaf yolu keçib. Prezident İlham Əliyev xalqın mütləq əksəriyyətinin dəstəyini qazanmış bir Liderdir. 2018-ci il aprelin 11-də keçirilmiş növbədənkənar prezident seçkiləri Azərbaycan Respublikası Prezidenti postuna keçirilən sayca 8-ci rəsmi seçki olmuşdur. Seçki marafonunda 8 namizəd iştirak etmişdir. Yeni Azərbaycan Partiyasının bu seçkilərdə namizədi, partiyanın Sədri, vahid namizədimiz cənab İlham Əliyev olmuşdur. Seçkilərdə səsvermə hüququna malik olan vətəndaşların 74.3 % iştirak etmişdir. Şəffaf, azad, demokratik şəraitdə keçirilən seçkilərdə cənab İlham Əliyev Azərbaycan seçicilərinin 86,02 faizinin səsini qazanaraq, yenidən Azərbaycan Respublikasının Prezidenti seçilmişdir. Prezident seçkilərinin nəticələri Azərbaycan xalqının iradəsini əks etdirmişdir. Xalqımız inkişafa, tərəqqiyə, təhlükəsizliyə və gələcəyə səs vermişdir. Seçkilərdən əvvəl yerli və beynəlxalq təşkilatlar tərəfindən keçirilmiş rəy sorğuları, seçkilər günü yenə də beynəlxalq və yerli təşkilatlar tərəfindən keçirilmiş “exit-poll”lar seçkilərin rəsmi nəticələri ilə üst-üstə düşmüşdür. Bu, bir daha onu göstərir ki, seçkilər xalqın iradəsini əks etdirir.\nRegionun ən güclü dövləti olan Azərbaycanın iqtisadiyyatı bu gün Cənubi Qafqaz iqtisadiyyatının 85 faizini təşkil edir. Prezident seçkilərinin nəticəsi də göstərdi ki, xalq ölkəmizi irəli aparan siyasi xətti birmənalı şəkildə müdafiə edir və bundan sonra da müdafiə edəcəkdir. Azərbaycanda vətəndaş həmrəyliyinə, iqtisadi-maliyyə təhlükəsizliyinə tam nail olunması, güclü dövlət idarəçiliyinin mövcudluğu ölkənin daxilində modernləşmə siyasətinin daha da dərinləşməsinə əlverişli mühit yaradıb. Dövlət başçısının vurğuladığı kimi, müxtəlif sferalardakı islahatlar bundan sonra da davam edəcək, Azərbaycan bundan sonrakı dövrdə də uğurla inkişaf edəcəkdir. 2003-2018-ci illər ərzində insanların sosial rifah hallarının yaxşılaşdırılması məqsədilə əmək haqları təxminən 7 dəfə, təqaüdlər isə 10 dəfədən çox artmışdır. Sosial infrastruktur inkişaf etmiş, o cümlədən respublika ərazisində 3100-dən çox orta məktəb, 640-dan çox xəstəxana tikilmiş və əsaslı şəkildə təmir edilmişdir. Bölgələrdə isə, 43 Olimpiya İdman Mərkəzi inşa edilərək, əhalinin istifadəsinə verilmişdir. Qeyd olunan rəqəmlər onu göstərir ki, sosial siyasət daim cənab Prezidentin diqqət mərkəzindədir.\nBu gün Ümummilli lider Heydər Əliyevin əsasını qoyduğu inkişaf siyasəti Prezident İlham Əliyev tərəfindən uğurla davam etdirilir. Prezident İlham Əliyevin rəhbərliyi ilə həyata keçirilən uğurlu siyasət sayəsində əldə edilmiş dinamik iqtisadi tərəqqi və ictimai-siyasi sabitlik cəmiyyətimizin bütün təbəqələrinin maraqlarını ifadə edir. Azərbaycan iqtisadiyyatı liberal əsaslara söykənir, iqtisadi tərəqqimiz dinamik xarakterlidir, dövlətimiz sosialyönümlü fəaliyyətə malikdir və bütün bunlar uzunmüddətli inkişafı təmin edən faktorlar kimi çıxış edir. Azərbaycan dövləti hər bir vətəndaşın və ailənin, bütövlükdə cəmiyyətin himayəçisi qismində çıxış edir, hər bir vətəndaş və ailə öz həyatında dövlətin dəstəyini, diqqət və qayğısını hiss edir.\nBütün bunlar keçirilən Prezident seçkilərində də öz əksini tapır və Yeni Azərbaycan Partiyasının Sədri, Prezident İlham Əliyev xalqımızın alternativsiz seçimi olduğunu sübut edir. Prezident İlham Əliyevin rəhbərliyi ilə həyata keçirilən uğurlu daxili və xarici siyasətin nəticəsi kimi, bu gün Azərbaycan dinamik iqtisadi inkişaf tempinə malikdir, ölkəmiz beynəlxalq münasibətlərdə nüfuzlu dövlət, etibarlı strateji tərəfdaş, ictimai-siyasi sabitliyin yüksək səviyyədə təmin edildiyi, tolerant dövlət kimi tanınır. Azərbaycan xalqı Yeni Azərbaycan Partiyasının Sədri, dövlət başçısı cənab İlham Əliyevə yüksək inam və etimad göstərməklə ölkəmizin qarşıdakı dövrdə də möhtəşəm nailiyyətlər, uğurlar qazanmasına vəsiqə vermiş oldu. Şübhəsiz ki, qarşıdakı illərdə də Prezident İlham Əliyevin rəhbərliyi ilə Azərbaycan Respublikası daha da irəliləyəcək, inkişaf edəcək, daha da qüdrətlənərək beynəlxalq müstəvidə öz mövqeyini gücləndirəcəkdir.\nSon illərdə Azərbaycan dövlətinin siyasi və iqtisadi müstəqilliyi daha da möhkəmlənmiş, ölkəmizin dünyadakı nüfuzu artmışdır. Dövlətimizin başçısının uğurlu fəaliyyət modeli bütün dünyanın qabaqcıl ölkələri tərəfindən qəbul olunmuş, Prezident İlham Əliyev görkəmli dövlət xadimi kimi beynəlxalq miqyasda böyük nüfuz qazanmışdır. Əsası ümummilli lider tərəfindən qoyulan daxili sabitlik sahəsində qazanılmış uğurlar milli birliyin möhkəmləndirilməsi istiqamətində daha da inkişaf etdirilmiş, dönməzliyə çevrilmişdir. Prezident İlham Əliyevin həyata keçirdiyi, elmi cəhətdən əsaslandırılmış, məqsədyönlü iqtisadi siyasət nəticəsində ölkəmizdə böyük uğurlar qazanılmış, demokratik inkişaf, suverenlik və özünütəminetmə prinsiplərinə söykənən müstəqil Azərbaycan dünyada ən sürətlə inkişaf edən ölkələr arasında ən qabaqcıl yerlərdən birini tutmuşdur. Şübhəsiz, bütün bu nailiyyətlərin əsasında güclü lider fenomeni dayanır. Cənab İlham Əliyevin Azərbaycana rəhbərlik etdiyi on il ərzində ictimai-siyasi həyatın bütün sahələrində sürətli inkişaf müşahidə olunmuş, Azərbaycanın iqtisadi və hərbi potensialı güclənmiş və əhalinin həyat səviyyəsi əhəmiyyətli dərəcədə yüksəlmişdir. Bugünkü milli inkişafın fundamental əsaslarını ulu öndər Heydər Əliyevin müəyyənləşdirdiyi strateji kursun Prezident İlham Əliyev tərəfindən müasir dövrün qanunauyğunluqlarına müvafiq surətdə qətiyyətlə və böyük uğurla davam etdirilməsi təşkil edir. Müasir Azərbaycanın gerçəkliklərini ölkəmizin beynəlxalq münasibətlər sisteminin nüfuz və güc iyerarxiyasında sürətli şəkildə irəliləməsi, möhkəm təməllərə söykənən ictimai-siyasi sabitliyin təmin olunması, müxtəlif inkişaf modellərinin uğurla tətbiqi, sosial-siyasi islahatların mütəmadi qaydada həyata keçirilməsi təşkil edir.\nBeyləqan rayon təşkilatının sədri


İranın Mazandaran əyalətinin Qaimşəhr şəhərində 6 bəhainin iş yerləri Ticarət Obyektlərinin Fəaliyyətinə Nəzarət İdarəsinin əməkdaşları tərəfindən bağlanılıb.\nBu barədə İrandakı hüquq müdafiəçiləri noyabrın 9-da məlumat yayıb.\nBildirilir ki, sözü gedən idarənin məmurları, mülki geyimli ETTELAAT əməkdaşları ilə birlikdə bəhailərin iki günlük dini tətillərinin ardınca hər 6 bəhai vətəndaşın iş yerlərinə gedərək, onların mağazalarını möhürləyiblər.\nYerli əyalət rəsmiləri bəhai sakinlərin iş yerlərinin bağlanmasının səbəbini açıqlamayıblar.\nBildirilir ki, ötən ilin qış mövsümünün sonlarında İranın 7 şəhərində hökumət qüvvələri onlarla bəhainin evinə basqın etmişdilər. Məlumata görə, onlar bəhailərin evlərində yoxlama aparmış və onlara məxsus bir sıra şəxsi əşyaları götürdükdən sonra bəhailərin qaldığı mənzillərlə bağlı mülkiyyət sənədlərini əllərindən almağa çalışsalar da, buna nail ola bilməmişdilər.\nQeyd edək ki, rəsmi statistikaya görə, hazırda İranda 350 mindən çox bəhai yaşayır. İran İslam Respublikasının ana yasası bəhai dinini müstəqil bir din kimi tanımır.\nMəhz buna görə də, son 43 ildə İranda bəhailərin sərbəst təhsil almasına və onların dövlət idarələrində işə götürülməsinə qadağa qoyulub, digər hüquqları məhdudlaşdırılıb.\nİrana hakim radikal ruhanilərin təhriki ilə hakimiyyətə bağlı quldur “Hizbullah”çı dəstələr vaxtaşırı bəhailərin iş yerlərinə hücum edir, mağazalarını bağlatdırır və ya yandırır, qəbiristanlıqlarını isə dağıdırlar.\n1979-cu ildə İranda islam hakimiyyəti qurulandan bu günə kimi, ölkədə yüzlərlə bəhai və onların dini başçıları edam edilib.\nIran Mazandaran əyaləti bəhailərə məxsus iş yerlərinin bağlanması